Sangeacul Bosnia sau Sangeacul Bosniei (în , în / Босански санџак) a fost unul dintre sangeacurile Imperiului Otoman. Sangeacul Bosnia a fost înființat în 1463, când pământurile cucerite de către otomani din Regatul Bosniei au fost transformate în sangeac, iar Isa-Beg Isaković a fost numit primul sangeac-bei. În perioada cuprinsă între 1463 și 1580, a făcut parte din Eyaletul Rumelia. După înființarea Eyaletului Bosnia în 1580, Sangeacul Bosnia a devenit provincia sa centrală. Între 1864 și ocupația austro-ungară a Bosniei, în 1878, Sangeacul Bosnia a făcut parte din Vilaietul Bosniei care a succedat Eyaletului Bosnia în urma reformelor administrative din 1864 cunoscute sub numele de „Legea Vilayetului”. Cu toate că Vilaietul Bosniei a fost oficial încă parte a Imperiului Otoman până în 1908, Sangeacul Bosnia a încetat să mai existe în 1878.